Sporočilo medijem

Ljubljana, 31. marca 2015

**Rok za prijavo na regionalne razpise za Priznanja GZSza najboljše inovacije 2014-2015 se izteka**

**Na Gospodarski zbornici Slovenije (GZS) že devetnajst let nagrajujemo inovacije slovenskih inovatorjev, inovativnih podjetij, raziskovalnih institucij in drugih organizacij. S priznanji za inovacije želimo prispevati k uveljavitvi inovacijske dejavnosti kot gibala trajnostnega razvoja gospodarstva in pospeševanja podjetništva.**

Podjetja lahko preko razpisov območnih in regionalnih gospodarskih zbornic prijavijo tehnološke inovacije - nove inovativne proizvode, izboljšave ter nove tehnologije proizvodnje. Prijavijo pa bodo lahko tudi inovacije, ki izhajajo iz netehnoloških področij (storitvene, organizacijske, procesne, socialne inovacije, inovacije na področju trženja, idr.).

Pravico do prijave na razpis imajo vse gospodarske družbe, podjetja, samostojni podjetniki posamezniki, samostojni inovatorji in poslovni subjekti z drugimi organizacijskimi oblikami (npr. zavodi, instituti, fakultete …), ki so registrirani v Sloveniji. Prijavitelj se prijavi na razpis v regiji, v kateri ima uradno prijavljen sedež poslovnega subjekta.

Posamezni razpisi in roki za prijavo po območnih in regionalnih zbornicah so objavljeni na: <http://www.gzs.si/Novice/ArticleId/47430/aktualni-regionalni-razpisi-za-priznanja-gzs-za-najbolje-inovacije-2014-2015>

**Dvostopenjski izbor Priznanj za najboljše inovacije.**

Na prvi stopnji območne in regionalne gospodarske zbornice razpišejo natečaje za najboljše inovacije preteklega leta. Prijavljene inovacije so ocenjene po usklajenih merilih oz. pravilniku, ki velja tako na regionalnem kot tudi na nacionalnem nivoju. Upoštevane so vse inovacije, ki ustrezajo razpisnim pogojem, najboljše pa so v okviru natečaja tudi nagrajene (z zlatim, srebrnim, bronastim priznanjem oz. diplomo).

Na drugo, torej nacionalno stopnjo, se uvrstijo najboljše inovacije iz trinajstih regij Slovenije, ki tekmujejo za »priznanje za najboljšo inovacijo GZS na nacionalni ravni«.

**Slavnostna podelitev Nacionalnih priznanj GZS za najboljše inovacije bo potekala 16. septembra 2015.**

Dodatne informacije: mag. Tajda Pelicon, 01 5898 136